Virustorjuntaohjelma skannaa laitteeltasi haitallisia tiedostoja. Näitä kutsutaan viruksiksi tai haittaohjelmiksi – ja niitä voidaan luokitella tarkemmin esimerkiksi troijalaisiksi, madoiksi, vakoiluohjelmiksi, adware-ohjelmiksi, keyloggereiksi, cryptojackereiksi, rootkiteiksi. Yleensä haittaohjelman tarkoitus on vahingoittaa laitettasi tai saada pääsy arkaluontoiseen tietoon rahallisella motiivilla – tai molempia.
Virustorjuntaohjelmat käyttävät apunaan tunnettujen haittaohjelmien tietokantoja, ja vertaavat tarkistamiensa tiedostojen koodia tietokannan ohjelmien koodeihin. Koodin ei yleensä tarvitse täsmätä täysin, jotta haittaohjelma tunnistetaan. Edistyneimmät virustorjuntaohjelmat kuten Norton ja Bitdefender käyttävät myös koneoppimista tunnistaakseen haittaohjelmat niiden käyttäytymisen perusteella. Tällä tavoin voidaan tunnistaa myös sellaiset haittaohjelmat, joita ei vielä löydy tietokannasta.
Virustorjuntaohjelmalla voit itse käynnistää tarkistuksen ja poistaa kaikki laitteelle pesiytyneet haittaohjelmat, mutta usein virustorjuntaan sisältyy myös reaaliaikainen komponentti, joka suojaa laitetta jatkuvasti. Reaaliaikaisen suojan ansiosta haittaohjelmat voidaan estää jo ENNEN kuin ne päätyvät laitteellesi.
Joskus virustorjunta hälyttää turvallisestakin tiedostosta. Puhutaan vääristä positiivisista. Mikäli näin tapahtuu, sinun tarvitsee vain merkitä ohjelma tai tiedosto turvalliseksi, jolloin se voi toimia normaalisti. Turvalliseksi merkitseminen on helppoa, mutta älä tee sitä millekään sellaiselle tiedostolle, joiden turvallisuudesta et ole oikeasti 100% varma.